અગાઉ પંજાબે ટૉસ જીતીને મુંબઈને પ્રથમ બેટિંગ કરવા માટે આમંત્રણ આપ્યું હતું. મુંબઈના ઓપનર્સે આક્રમક શરૂઆત કરી હતી પણ તેને લાંબો સમય ટકાવી શક્યા નહોતા. ચોથી ઓવરમાં ઈવિન લુઈસ (9), છઠ્ઠી ઓવરમાં ઈશાન કિશન (20) અને સૂર્યકુમાર યાદવ(27) અને નવમી ઓવરમાં કેપ્ટન રોહિત શર્મા (6)ની વિકેટ પડતા મુંબઈની હાલત નાજુક થઈ ગઈ હતી. પાંચમા ક્રમે બેટિંગમાં આવેલા કૃણાલ પંડ્યા (32) અને છઠ્ઠા ક્રમે આવેલા કેરોન પોલાર્ડ (50) ઉપયોગી ઈનિંગ રમી ટીમને મુશ્કેલીમાંથી બહાર કાઢ્યું હતું. પોલાર્ડે માત્ર 23 બોલમાં 5 ચોગ્ગા અને 3 છગ્ગાની મદદથી ફીફ્ટી પૂરી કરી હતી. તેની આ આક્રમક ઈનિંગની મદદથી મુંબઈએ 20 ઓવરના અંતે 8 વિકેટે 186 રનનો સ્કોર બનાવ્યો હતો. પંજાબ તરફથી એન્ડ્રયૂ ટાઈએ શાનદાર બોલિંગ કરતા 4 ઓવરમાં 16 રન આપી 4 વિકેટ ઝડપી હતી.